KIRJALLINEN KYSYMYS P-3141/01 esittäjä(t): Konstantinos Hatzidakis (PPE-DE) komissiolle. Yhteisön tukikehyksestä rahoitettavia rautateiden rakentamishankkeita koskevat hallinto-ongelmat Kreikassa.



Virallinen lehti nro 147 E , 20/06/2002 s. 0112 - 0112



KIRJALLINEN KYSYMYS P-3141/01 esittäjä(t): Konstantinos Hatzidakis (PPE-DE) komissiolle (7. marraskuuta 2001) Aihe: Yhteisön tukikehyksestä rahoitettavia rautateiden rakentamishankkeita koskevat hallinto-ongelmat Kreikassa Kreikkalaisessa lehdistössä julkaistujen tietojen mukaan toimivaltainen komission jäsen on Kreikan hallitukselle lähettämässään kirjeessä huomauttanut Ergosen vastuulla olevaan hallintoon liittyvistä ongelmista (kustannusarvioiden ylitykset ja viivästymiset aikataulusta), joita on esiintynyt yhteisön tukikehyksestä rahoitettavissa rautatieverkon nykyaikaistamishankkeissa välillä PatrasAteenaThessalonikiEvzoni. Mikä oli näiden hankkeiden rakennustöiden alkuperäinen aikataulu, ja mitä poikkeamia siitä on tähän mennessä esiintynyt? Mikä oli näiden hankkeiden alkuperäinen kustannusarvio, ja mitä töitä näillä määrärahoilla on toteutettu? Jos edellä mainittujen hankkeiden toteuttamisessa on vaikeuksia, mistä ne johtuvat ja mitä komissio aikoo tehdä, jotta niistä selvittäisiin? Michel Barnier'n komission puolesta antama vastaus (25. tammikuuta 2002) Komissio haluaa viitata vastaukseensa, jonka se on antanut parlamentin jäsen Christos Foliaksen kirjalliseen kysymykseen P-3122/01(1), joka käsittelee koheesiorahaston tähän saakka yhteisrahoittamien rautatiehankkeiden aikataulua, kustannuksia ja näihin liittyviä poikkeavuuksia sekä asioita, jotka komissio on tuonut esiin Kreikan hallitukselle. Euroopan aluekehitysrahastosta (EAKR) yhteisrahoitetaan myös rautatiehankkeita Pathen käytävässä Kreikkaa koskevan ohjelmakauden 19941999 yhteisön tukikehyksen (YTK) puitteissa yhteensä 245 miljoonalla eurolla. Nykyisen kauden 20002006 YTK:n puitteissa edelleen annettavan yhteisrahoituksen suuruudeksi on arvioitu 860 miljoonaa euroa. Kreikan viranomaiset tekevät lopullisen selvityksen edellisen YTK:n puitteissa suoritetuista töistä toimittaessaan loppukertomuksen rautateitä koskevasta toimenpideohjelmasta viimeistään kuuden kuukauden kuluttua toimen saamisesta päätökseen. Silloin komissiolla on selkeä kuva siitä, mitä EAKR:n rahoituksella on saatu valmiiksi kaudella 19941999. Nykyisen YTK:n osalta komissio on pyytänyt Kreikan hallitusta toimittamaan kattavan katsauksen toimista, joita tarvitaan Pathen rautatieosuuden valmiiksi saamiseksi, sekä yksityiskohtaisen lausunnon oletetusta edistymisestä vuoden 2008 loppuun mennessä, jolloin tämän YTK:n mukainen tukikelpoisuusaika päättyy, ottaen huomioon myös oletetun yhteisrahoituksen koheesiorahastosta. Kreikan viranomaiset lähettivät 30. lokakuuta 2001 näitä asioita koskevan kertomusluonnoksen. Komissio ottaa yhteyttä Kreikan viranomaisiin sen vahvistamiseksi. Kun kertomus on valmis, se liitetään Rautatiet, lentoasemat ja kaupunkiliikenne vuosina 20002006 -toimenpideohjelmaan. Edellä mainitussa kirjeenvaihdossa komissio on pannut merkille Ergose:n organisaatiossa tapahtuneet muutokset, jotka Kreikan hallitus on toteuttanut vuoden 2001 alussa. Komissio aikoo toteuttaa lähitulevaisuudessa asiantuntijatarkastuksen selvittääkseen Ergose:n toiminnan näiden uusien järjestelyjen puitteissa. (1) Katso sivu 103.